b'\n_START_ARTICLE_\nOwe Petersell\n_START_PARAGRAPH_\nOwe Petersell (s\xc3\xbcndinud 11. aprillil 1972 P\xc3\xa4rnus) on eesti ajakirjanik.\n_START_SECTION_\nHaridusk\xc3\xa4ik\n_START_PARAGRAPH_\nTa l\xc3\xb5petas 1990. aastal h\xc3\xb5bemedaliga P\xc3\xa4rnu 4. Keskkooli, 1995. aastal cum laude Tartu \xc3\x9clikooli filosoofiateaduskonna eripedagoogika erialal ning sai sotsiaalteaduskonnast 1997. aastal magistrikraadi eripedagoogika erialal.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nTa t\xc3\xb6\xc3\xb6tas 20 aastat, jaama esimesest p\xc3\xa4evast alates, raadiojaamas Elmar, olles aastail 2004\xe2\x80\x932017  Raadio Elmar peatoimetaja. 2017. aastal asus t\xc3\xb6\xc3\xb6le Tallinna Botaanikaaeda. 2018. aastast on ta Vikerraadio ja ETV "Terevisiooni" saatejuht.\xef\xbf\xbc\xef\xbf\xbc_NEWLINE_Lisaks raadiot\xc3\xb6\xc3\xb6le on Petersell juhtinud telesaateid (uudistesaadet "A4" TV3-s, hommikusaadet "V\xc3\xa4rskelt \xc3\xb5hus" Eesti Televisioonis, heategevussaadet "J\xc3\xb5ulusoojus" Kanal 2-s jm), teinud modellit\xc3\xb6\xc3\xb6d ja v\xc3\xa4ikseid n\xc3\xa4itlejarolle ("Taarka", "Kelgukoerad"). Ta on osalenud "Eesti otsib lemmiklaulu" akadeemias ja korduvalt "Eurolaulu" \xc5\xbe\xc3\xbcriis.\n_START_SECTION_\nLooming\n_START_PARAGRAPH_\nOwe Petersell on kirjutanud laulus\xc3\xb5nu (Anne Veskile "Ingleid ei...", "Ma saadan ta", "Ma t\xc3\xa4nan sind", "Ma ju tean", "Oled mulle vaid tuul" ja "Peatu hetkeks", Marju L\xc3\xa4nikule "On \xc3\xbcks meil hing" ja "S\xc3\xbcda silmades", Kaire Vilgatsile "Maailm hea", Vaike Hannustile "Veel hoolin", Brigita Murutarile "H\xc3\xb5benuga" jpt). _NEWLINE_Laulus\xc3\xb5nu on ta kirjutanud ka Mark Fallbergi varjunime all ("P\xc3\xb5genen" ja \xe2\x80\x9cSinuga end elusana tunda v\xc3\xb5in\xe2\x80\x9d, muusika Mikk Targo, "L\xc3\xb5pp sellel lool", viis Grete Paia, "Sina loed, ei muu", muusika Rolf Roosalu).'